Coroana de oțel este coroana care a fost folosită pentru încoronarea regilor României. Aceasta a fost realizată din oțelul unui tun turcesc care a fost capturat de armata română în timpul Asediului Plevnei în Războiul de Independență (1877-1878). Regele Carol I a ales oțelul în locul aurului pentru a simboliza vitejia ostașilor români. Pe lângă lipsa aurului, coroana nu conține nici pietre prețioase. Coroana i-a fost prezentată la regelui pe 10 mai 1881 în timpul ceremoniilor de încoronare și de proclamare a României ca regat. Pe 15 octombrie 1922, coroana a fost folosită pentru încoronarea nepotului și succesorului său, Ferdinand I, precum și la încoronarea ultimului rege al României, Mihai I, pe 6 septembrie 1940. Încoronarea planificată pentru septembrie 1930 a lui Carol al II-lea nu a avut loc din cauza relației sale cu Magda Lupescu.